Formasi Berapit

Formasi Berapit merupakan satu formasi batuan berusia Kapur Awal yang terdapat di Semenanjung Malaysia.

Asal-usul 
Formasi Berapit yang diperkenalkan oleh MT-JGSC (2009) pada asalnya merupakan unit batuan paling bawah bagi Lapisan Nenering yang dinaiktaraf menjadi formasi berikutan penemuan fosil debunga Caronatispora telata dan Spheripollertes scabratus yang berusia Kapur Awal.

Nama formasi ini diambil bersempena nama Bukit Berapit di Pengkalan Hulu, Perak di mana batuan ini tersingkap.

Taburan 
Formasi batuan ini bersentuhan baik dengan Formasi Kroh yang berusia Silur hingga Devon di Bukit Berapit.

Komposisi 
Formasi Berapit terdiri daripada konglomerat masif, tersusun teruk dan bermatriks. Klasta konglomerat berbentuk subbundar berasal daripada batu pasir, syal dan batu kapur yang tersimen dengan matriks pasir kemerahan. Lapisan konglomerat ini menghalus ke atas.

Sekitaran Pengendapan 
Formasi Berapit berkemungkinan terendap di sekitaran aliran sungai daratan yang tidak jauh dari sumber batuan.

Rujukan 
Geologi Malaysia
Geologi Semenanjung Malaysia